b'\n_START_ARTICLE_\nJelena Hart\xc5\xa1enko\n_START_PARAGRAPH_\nJelena Hart\xc5\xa1enko (s\xc3\xbcndinud 23. detsembril 1975) on Eesti majandusteadlane. Tema uurimisvaldkonnaks on jaepanganduse areng Eestis ja maailmas._NEWLINE_Aastast 1993 \xc3\xb5pib ta Tallinna Tehnika\xc3\xbclikoolis, kus kaitses 1998 bakalaureusekraadi ja 2000 magistrikraadi. Viimane anti talle Enn Listra juhendatud uurimuse "Jaepanganduse arenguperspektiivid konsolideeruvas ja internatsionaliseeruvas finantskeskonnas" eest. Alates 2002. aastast on ta sama \xc3\xbclikooli doktorant, kirjutades August Aarma juhendamisel v\xc3\xa4itekirja jaepanganduse arengust Eestis._NEWLINE_Alates 1998. aastast t\xc3\xb6\xc3\xb6tab Jelena Hart\xc5\xa1enko Tallinna Tehnika\xc3\xbclikooli majandusteaduskonna statistika ja \xc3\xb6konomeetria \xc3\xb5ppetoolis lektorina._NEWLINE_Ta on osalenud arvukates Eesti Teadusfondi rahastatud uurimisprojektides ning avaldanud artikleid Eesti erapankade efektiivsusest, Baltimaade pankade finantsinstrumentide ja finantssektori arengust._NEWLINE_2007. aastal p\xc3\xa4lvis ta Rein Otsasoni Fondi stipendiumi.'